Léon Nosbusch

De Léon Nosbusch, gebuer de 6. Oktober 1897 zu Pëtschent, a gestuerwen den 23. Dezember 1979 zu LëtzebuergDoudesannonce am Luxemburger Wort vum 3. Januar 1980, war e lëtzebuergesche Sculpteur a Moler.

Hie war den Direkter vun enger Parzeläinsfabréck zu Bréissel.

1929 krut hien de Prix Grand-Duc Adolphe.

Fir d'Weltausstellung 1937 zu Paräis huet hien, zesumme mat de Sculpteuren Aloyse Deitz, Ernest Grosber an Albert Kratzenberg, d'Skulpturaarbechte vum Relief Vue panoramique de la Ville de Luxembourg no enger Zeechnung vum Pierre Blanc op der Haaptfassad vum Lëtzebuerger Pavillon ausgefouert.Die Eröffnung des Luxemburger Pavillons auf der Pariser Ausstellung. Luxemburger Wort Nr 165 vum 14. Juni 1937 (Link)Mousset, Jean-Luc … [et al.]: Petit parmi les grands: Le Luxembourg aux Expositions universelles de Londres à Shanghai (1851-2010). Luxembourg: Musée national d'histoire et d'art, 2010 (Publications du Musée national d'histoire et d'art Luxembourg 11), Ss. 208, 216.

Vun 1946 bis 1975 huet hie fir de Comité Alstad op der Eemaische Konschtwierker aus Toun presentéiert, wéi z. B. Schësselcher, Figuren an Déieren.

1995 koum e lëtzebuergeschen 80-Frang-Timber mam Motiv vum Léon Nosbusch senger Aulebäcker-Skulptur eraus.

 Wierker 
 Nouspelt: Aulebäcker-Skulptur
 Stolzebuerg: eng Rei Keramikwierker an der Kierch
 Stad Lëtzebuerg: eng Skulptur am Lycée Technique du Centre, zwou Keramiken an der Entrée vun der fréierer Mouerenapdikt
 Esch-Uelzecht: d'Skulptur op der Fassad vum Lycée Hubert-Clément
 Kautebaach: d'Statu vum hellege Bernard iwwer der Entrée vun der Kierch (1951)

 Kuckt och 
 Lëscht vu lëtzebuergesche Konschtschafenden

 Um Spaweck 

Kategorie:Gebuer 1897
Kategorie:Gestuerwen 1979
Kategorie:Lëtzebuergesch Sculpteuren
Kategorie:Lëtzebuergesch Moler
Kategorie:Prix Grand-Duc Adolphe
Kategorie:Keramiker